Nov 09,2018
భారత్‌ వృద్ధిరేటు తగ్గొచ్చు: మూడీస్‌
న్యూఢిల్లీ: రుణ లభ్యత భారం, వడ్డీరేట్లలో పెరుగు దల కారణంగా సమీప భవిష్య త్తులో భారత వృద్ధి రేటు కుంగే అవకాశం ఉందని ప్రముఖ రేటింగ్‌ సంస్థ మూడీస్‌ ఇన్వెష్టర్‌ సర్వీస్‌ సంస్థ అభిప్రాయ పడింది. ప్రస్తుత ఆర్థిక సంవత్సర ంలో భారత్‌ 7.4 శాతం వృద్ధిని అందుకోవచ్చన్న సంస్థ.. రానున్న సంవత్సరాల్లో ఇది 7.3 శాతానికి తగ్గొచ్చని పేర్కొంది. రుణాల లభ్యత వ్యయంలో వృద్ధి పాటు.. పెరుగు తున్న వృడ్డీరేట్ల కారణంగా ఆర్థిక వ్యవస్థ తగిన డిమాండ్‌ను అందుకో వడంలో వెనుకబడొచ్చని మూడీస్‌ తెలిపింది. 'గ్లోబల్‌ మైక్రో అవుట్‌ లుక్‌-2019-20' పేరుతో విడుదల చేసిన తాజా నివేదికలో సంస్థ ఈ విషయాన్ని వెల్లడించింది. ప్రస్తుత ఆర్థిక సంవత్సరం మొదటి అర్ధ భాంగంలో భారత ఆర్థిక వ్యవస్థ 7.9 శాతం వృద్ధితో రాణించిందని పేర్కొంది. నోట్లరద్దు వల్ల ఏర్పడిన తక్కువ బేస్‌ వల్లే మెరుగైన వృద్ధి కనిపిస్తోన్నట్టుగా వెల్లడించింది. ఈ వృద్ధి రెండో అర్ధభాగంలోనూ కనిపించే ఆస్కారం ఉందని తెలిపింది. 2019 ఆర్థిక సంవత్సరంలో భారత్‌ వృద్ధి 7.3 శాతానికి, 2020కి వృద్ధి రేటు 7.4 శాతంగా నమోదు కావచ్చొని విశ్లేషించింది. భారత ఆర్థిక వ్యవస్థలో ఒడిదొడుకుల నుంచి ప్రధానంగా సమస్యలు ఎదురయ్యే అవకాశం ఉన్నట్టుగా మూడీస్‌ తెలిపింది. ప్రపంచ వ్యాప్తంగా పెరుగుతున్న ముడి చమురు ధరలు, వేగంగా తగ్గిపోతున్న రూపాయి మారకపు విలువలు దేశంలో సగటు వ్యక్తి జీవన వ్యయాన్ని పెంచుతున్నాయని మూడీస్‌ తెలిపింది. దీని ప్రభావం కారణంగా ఇతర రంగాలపై భారతీయులు పెట్టే వ్యయం తగ్గొచ్చని అభిప్రాయపడింది. కఠినమైన పరపతి విధానం వల్ల రుణాలు భారంగా మారుతున్నాయని తెలిపింది.
మీ స్నేహితులకు రికమెండ్ చెయ్యండి